Pressemeddelelse, april 2016:

# Vind en Vejfest

**Otte veje i Svendborg kommune får chancen for at vinde en Vejfestpakke med musik/DJ og danseundervisning i august/september 2016. Konkurrencen skydes i gang med events i april og maj og det er muligt at tilmelde sig frem til d. 12. juni.**

**Bag projektet står flere aktører med Danseteatret sART som den lokale koordinator af Danmarkshistoriens største Danseprojekt, Ta fat om dansen”.**

”Synes du din vej er lidt stille? Trænger I til en fælles oplevelse? Så giv dine naboer den Vejfest, de fortjener”.

Sådan lyder det på plakater og flyers, som bliver delt ud i det sydfynske område fra d. 23/4 og de næste seks uger.

Bag dette glade tilbud om fest og ballade står en dybfølt vision om at bruge dansen som et middel til inspiration og livsglæde. Og som et middel til at skabe fællesskab på tværs af skel som kultur, alder og social status.

”Dans kan noget, som ikke ret meget kan i vores kultur eller sport– det er bevægelse, kultur, glæde og inspiration – og alle kan være med”, siger projektets koordinator Sofie Christiansen.

Projektet Vejfester er også en kærlighedserklæring til området. ”Vi tror ikke der er mange områder i landet, man kan lave et projekt som dette – men her på Sydfyn er der som bekendt mange livlige folk, som er klar på fest og dans.”

Der er mulighed for at vælge mellem mange stilarter som tema til festen – fra f.eks. Brasilien med salsa, merengue og samba, Tango og verdensdans over Musical, Swing og Lindy hop, til Hip hop og vogue.

Radio Diablo sørger for musikken er i topkvalitet og Sart Danseteater er garant for professionelle, skønne undervisere.

Har du lyst til at være med er der tilmelding/info: vejfester@sartdanseteater.dk SMS 28 103 103

Læs mere på www.sartdanseteater.dk

Svendborg Kommune er i 2014-17 en del af Danmarkshistoriens største danseprojekt, Ta fat om dansen, som med en millionstøtte fra Nordeafonden vil bringe dansen ud til alle. Læs mere om projektet på www.tafatomdansen.dk

Projektet Vejfester skabes i samarbejde med Radio Diablo.

Presseinfo:

Koreograf Sofie Christiansen

Tlf 26 25 16 18

sofie@sartdanseteater.dk

Kulturkonsulent Birgitte Skriver

Tlf 62 23 30 14

birgitte.skriver@svendborg.dk